Ғәле ауылынан килеп төпләнгән кешеләр Аралбай ауылына нигеҙ һала. Был ауыл Һаҡмарҙың үргерәк ағымында урынлашҡан. 1859 йылғы X рәүиз Ласынов Аралбай вариҫтарын теркәй. Бына улар — Мозафар, Яныбай һәм Ҡотлоғәлләм Ласыновтар. Шулай уҡ 47 ихатала 372 кешенең йәшәүе иҫәпкә алына. 1866 йылғы рәүиздә ауылдың Һаҡмар буйында урынлашыуын һәм икенсе исеме Ҡана булыуын да билдәләй. Ул мәлдә ауылдағы 53 ихатала 347 башҡорт йәшәй. 1892 йылда ауылда ихаталар һаны 49-ға, ә халыҡ һаны 476 кешегә етә. 1920 йылғы халыҡ иҫәбен алыуҙа 88 ихата һәм 441 кеше теркәлә.